[{"text_idx": "#000003", "text": "Riik vo\u0303ttis kaitse alla 13 arheoloogiama\u0308lestist"}, {"text_idx": "#000004", "text": "Kultuuriminister Piret Hartman tunnistas kultuurima\u0308lestisteks Paide linna 13. sajandist pa\u0308rineva asulakoha ning 12 La\u0308a\u0308nemeres paiknevat laevavrakki."}, {"text_idx": "#000005", "text": "\"Kui 13. sajandist pa\u0308rit Paide asulakoht annab u\u0308levaate kunagise linlase igapa\u0308evaelust, siis 20. sajandist pa\u0308rit laevavrakid on kui harukordsed ajakapslid \u2013 koos ko\u0303ige sinna juurde kuuluvaga vo\u0303imaldavad need uurida u\u0308he va\u0308ga konkreetse ajavahemiku eluolu,\" ra\u0308a\u0308kis kultuuriminister Piret Hartman."}, {"text_idx": "#000006", "text": "Alates 13. sajandist ta\u0308napa\u0308evani ja\u0308rjepidevalt tervikuna kasutuses olnud asulakoht on oma suuruse ja ajaloolise ta\u0308htsuse poolest Eestis unikaalne \u2013 asulakoha suurus on vo\u0303rreldav na\u0308iteks keskaegse Tallinna ja Tartuga. Tegu on 13. sajandil suurte teede ristumiskohta tekkinud asulaga, mis arenes u\u0308hes Paide linnusega. Kuni 17. sajandini oli see ka oluline so\u0303jaline tugipunkt."}, {"text_idx": "#000007", "text": "Asulakohas sa\u0308ilinud kultuurikiht sisaldab teavet kesk-, varauus- ning uusaegse linlase igapa\u0308evaelust, samuti laiematest kaubandussuhetest ning so\u0303jandusest. Kultuurikiht sisaldab nii loomaluid kui ka esemete katkeid, u\u0308htlasi kivihoonete vundamente ja ahjualuseid ning kunagist vallikraavi."}, {"text_idx": "#000008", "text": "Kaitse alla vo\u0303etud laevavrakid kujutavad erinevalt teistest arheoloogiama\u0308lestistest koos lasti ja muu sisuga tavaliselt u\u0308he kindla, suhteliselt lu\u0308hikese ajavahemiku va\u0308letel tekkinud muistist. Vrakid kannavad olulist teavet rannikuriigi ja laiemalt La\u0308a\u0308nemere piirkonna ajaloost, merendusest ja so\u0303jasu\u0308ndmustest."}, {"text_idx": "#000010", "text": "Arhiiviuuringute ja kirjalike allikate po\u0303hjal on 20. sajandil Eesti vetes uppunud ligi 550 alust, praeguseks on Eesti merealadel tuvastatud ligi 160 20. sajandist pa\u0308rinevat vrakki. Kahe maailmaso\u0303ja to\u0303ttu moodustab 20. sajandi veealusest pa\u0308randist enamiku so\u0303japa\u0308rand."}, {"text_idx": "#000011", "text": "Riik vo\u0303ttis kaitse alla kolm pu\u0308hapaika ning Tartu Po\u0303hjaso\u0303ja-aegse kalmistu"}, {"text_idx": "#000014", "text": "Triin Ruumet: olen proovinud po\u0303geneda filmindusest mo\u0303nda teise valdkonda, aga pole suutnud"}, {"text_idx": "#000016", "text": "Tanel Saar uuest lavastusest: sealt ei tasu otsida Wiiralti autobiograafiat"}, {"text_idx": "#000038", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000041", "text": "Galerii: loodusmuuseumi na\u0308itusel saab enne metsa minemist endale seened selgeks teha"}]